28 



2. Zajednica životinja i bilina u dubini je- 

 zera, iliti bathybicka biocoenosa. 



Ovd organismi zapremaju svekoliko dno jezera unutar 

 prvašnje litoralne regije, dakle u dubinama, koje se steru izpod 

 5 — 25 m. U ovoj je regiji dno ilovasto ili zamuljeno, mekano, 

 bez svih hrapotina. Voda je mirna i bez većih promjena tem- 

 perature. Zima je gotovo konstantna, jednaka = 0° ili malo 

 samo iznad ništice. Tuj vlada djelomična ili posvemašna tmina; 

 direktnog saveza sa zrakom nema. Jezero nije ovdje podvrg- 

 nuto periodičkim promjenama, neima promjena ni dnevnih 

 ni godišnjih. 



I u ovoj regiji živi još priličan broj limicolnih (u mulju 

 živućih) životinja, koje više ili manje svim tipovima sladko- 

 vodnih životinja pripadaju. Ima tu Turbellaria, Crustacea, 

 Riba, Arachnida, Gasteropoda, Annelida, Nematoda, Insecta 

 i tako dalje i osobito mnogo još Protozoa ; ukupno svega skupa 

 do kojih sto vrsti. Prema većoj dubini se njihov broj sve više 

 proriedjuje. Ipak ih je nadjeno i u najvećim dubinama, tako 

 u Genevskom jezeru u 309 m dubine, u Como-jezeru u dubini 

 od 415 m, i u Bajkalskom jezeru u dubiai od 1370 m. 



Životinje u tim dubinama potiču iz litoralne regije. Po- 

 jedini su individui iz obalnog predjela zalutali u veće dubine 

 i ovdje osnovali kolonije. Svakako je još trebalo, da su se novim 

 tuj prilikama prilagodile. Dospjevši u ovaj siromašni i rela- 

 tivno mirniji predjel, promienile su prvašnji tip u slabije i krž- 

 Ijavije varietete. Kao što su i ljudi, koji živu pod klimatički 

 nepovoljnijim odnošajima, ili stoje u neprekidnoj borbi sa ne- 

 prijateljima, jači i krjepči, jer su medju njima slabići već odavna 

 iztriebljeni, a preostaju jednako samo oni, koji onim neu- 

 godnim prilikama mogu bolje odoljevati. Ako se koji takav 

 izseli u mirnije krajeve, moći će se i oni slabiji njegovi potomci 

 uzdržati, i tako ovo novo pleme ne će više pokazivati krjep- 

 koće i jakosti, koja karakterizira one u pradomovini. Po tome 

 je sasvim krivo, kad bi tko otišao medju takove jake, da po- 

 stane i on jak, jer se takovi postizavaju samo iztriebljenjem 

 slabih. 



